बीएएमएस के लास्ट सेशन में नहीं कोई स्टूडेंस
गवर्नमेंटआयुर्वेदिक मेडिकल कॉलेज पटियाला के अब अच्छे दिन आने वाले हैं। अब आयुर्वेदिक कॉलेज में बीएएमएस की सीटें 40 से 60 होने जा रही हैं। उम्मीद की जा रही है कि यह सीटें इसी सत्र से मिल जाएगी। इसके साथ ही अब टीचिंग स्टॉफ भी बढ़ने जा रहा है। स्टाफ की कमी और तत्कालीन अधिकारियों की उपेक्षा के चलते गवर्नमेंट आयुर्वेदिक कॉलेज में पिछले सत्र 2011, 2012, 2013 में कोई सीटें सरकार की तरफ से नहीं मिली थी। जिसका असर यह है कि आज मेडिकल कॉलेज में अंतिम वर्ष के स्टूडेंट्स ही नहीं है। 2014, 2015, 2016 में बीएएमएस की सीटें मिली। तब जाकर मेडिकल कॉलेज में पढ़ाई शुरू हो सकी है। मेडिकल कॉलेज में कुल 40 बीएमएस की सीटें है। अब ये 60 होंगी।
इसी सेशन में सीटें बढ़ने की उम्मीद
^बीएमएसकी सीटें बढ़ाने के लिए अप्लाई कर रहे हैं। अभी तक 40 सीटें थी लेकिन अब 20 सीटें और बढ़ जाएगी। वहीं जिससे आयुर्वेद से बीएएमएस करने वाले छात्रों को फायदा होगा। वहीं शासन स्तर पर जल्द ही टीचरों की संख्या भी बढ़ाने को लेकर बातचीत चल रही है। अश्वनीकुमार शर्मा, प्रिंसिपल।
दूसरी तरफ आयुर्वेद मेडिकल कॉलेज में स्टॉफ की कमी चल रही थी। अब वह भी दूर होने जा रही है। जल्द पैथोलॉजी और द्रव्यगुण डिपार्टमेंट में स्टॉफ भी बढ़ने जा रहा है। डिपार्टमेंट में टीचर की संख्या कम थी। सीट बढ़ाने के लिए आयुर्वेद मेडिकल कॉलेज ने सेंट्रल काउंसिल फॉर रिसर्च इन आयुर्वेद साइंस को एप्लाई कर रहा है। सीसीआरएसी से परमिशन मिल जाने के बाद मेडिकल कॉलेज को बढ़ी हुई सीटें मिल जाएगी।
hin_Deva hin_Deva hin_Deva hin_Deva hin_Deva